als_Latn dik_Latn sag_Latn
Mandatimi i kreut të PDK-së Hashim Thaçi nga ana e presidentes për të nisur bisedimet për formimin e qeverisë së re, sikurse parashikon Kushtetuta e Kosovës, do të bëhet pas shpalljes së rezultateve zyrtare nga ana e Komisionit Qendror të Zgjedhjeve në Kosovë. Të kontaktuar nga Vizion Plus, zyrtarë të KQZ-së konfirmojnë se mbeten ende mbi 35 mijë vota për tu numëruar, proces ky që sipas të gjitha gjasave, pas përfundimit të procedurave të verifikimit mund të nise të martën. Votat që do të numërohen janë ato me kusht, të personave të cilët kanë shprehur vullnetin e tyre ne qendra të tjera, votat e personave me nevoja të veçanta dhe votat përmes postës, që do të thotë fletët e votimit të emigrantëve. Pjesa më e madhe e tyre janë nga Serbia, Gjermania, Zvicra Franca e Afganistani. Mbetet ende e paqarte nëse këto vota do të ndryshojnë apo jo rezultatin e AKR-së, e cila nuk ka kaluar ende pragun. Në rast të një skenari të tillë mund të ndryshonin dhe balancat e partive. Ndërkohë, sipas mediave në Prishtinë, kërkesa e AKR-së për rinumërim të votave të saj është rrezuar.
als_Latn